Oneida County (Idaho)

Oneida County er et fylke i den amerikanske delstaten Idaho. Det ligger i de sørøstlige delene av staten og det grenser mot Power County i nord, Bannock County i nordøst, Franklin County i øst og mot Cassia County i vest. Det har også grense mot delstaten Utah i sør.

Oneida Countys totale areal er 3 112 km², hvorav 3 km² er vann. I 2005 hadde fylket 4 209 innbyggere og administrasjonssenteret ligger i byen Malad City som også er fylkets største by. Fylket ble grunnlagt i 1864 og har fått sitt navn etter innsjøen Oneida Lake som ligger i delstaten New York. Mange av de første nybyggerne som slog seg ned i fylket kom fra området rundt Oneida Lake. 

 Eksterne lenker 


Kategori:Fylker i Idaho
Kategori:Fylker i USA etablert i 1864
Kategori:1864 i Idahoterritoriet